Potrivit acestuia, taximetriștii sunt obligați să aibă un comportament civilizat și preventiv față de ceilalți participanți la trafic și față de organele de control, să aibă ținută îngrijită, pantaloni, cămașă, sacou, fiind interzisă îmbrăcămintea necorespunzătoare, precum șort, maiou și șlapi, să nu păstreze garanție documentele sau obiectele clientului, să întrețină mașina curată, atât la exterior cât și la interior, să nu polueze fonic în stațiile de așteptare, să nu facă lucrări de întreținere și reparații și să nu spele mașina în stațiile de așteptare, să nu folosească un limbaj neadecvat, să pună la dispoziția clienților harta orașului și indexul străzilor actualizat, să utilizeze numai tarifele avizat de către autoritatea de avizare, sănu refuse transportul persoanelor cu dizabilități, să preia exclusiv prin SER comanda pe care dispecratul a preluat-o prin aplicația informatică de preluare a comenzilor, să nu fumeze în interiorul taxiului în prezența clientului, să nu folosească telefonul mobil în timpul cursei și să adapteze muzica din mașină sau alte echiamente cu impact audio-video la cerințele clientului.